ไหน ๆ แถวนี้มีคนชอบกินเค้กบ้างไหม ยกมือขึ้นมาให้ดูหน่อยเร๊วววววว 1..2..3..4...5….. โอ้โหหห เยอะเหมือนกันนะเนี่ย ถ้าอย่างนั้นก็ดีเลยครับ เพราะวันนี้ผมกำลังจะพาทุกคนไปบุกชิมเค้กกันที่ Praew Factory

Praew Factory ร้านนี้หาไม่ยากเลยครับ จากสี่แยกเซ็นทรัลเฟสติวัล ให้ขับตรงมาทางไปดอยสะเก็ด ผ่านตลาดสามแยกไปจนถึงวงแหวนรอบนอกจากนั้นยูเทิร์นรถกลับมา แล้วเลี้ยวเข้าซอยวันสันศรีทางซ้ายมือ ตรงเข้ามาเรื่อย ๆ ประมาณ 1 กิโลเมตร 

หลายคนอาจจะคุ้นหูกันบ้างกับชื่อของ ร้าน Praew เพราะนี่ที่แม้จะเพิ่งเริ่มเปิดหน้าร้านใหม่แบบ Cake Showroom มาไม่นาน แต่เรื่องชื่อเสียงการทำเค้กของเขานี่มีมานานตั้งแต่ปี 2009 แล้วครับ ส่วนมากก็จะทำส่งตามร้านกาแฟต่าง ๆ ที่เด่น ๆ ในเชียงใหม่ รวมถึงเจ้าประจำใหญ่ ๆ ก็มี ริมปิงทั้งที่ไทย และ ที่ลาว Food Hall ของ Central Festival Chiangmai เป็นต้น เรียกว่าไม่ธรรมดาเลยจริง ๆ

ที่นี่ ลูกค้าสามารถดูกระบวนการผลิตที่ได้มาตรฐานของระบบ GMP และมีเลขที่อนุญาตผลิตของ อย. อย่างถูกต้อง ดังนั้นจึงมั่นใจได้เลยว่าเค้กทุกชิ้นที่ทำขึ้นนั้น สะอาด ปลอดภัย ได้คุณภาพ รวมถึงรสชาติที่เข้มข้น มีสไตล์เฉพาะตัว และเป็นที่ถูกปาก จากฝีมือเชฟ Patiserie, Le Cordon Bleu

สิ่งที่ผมอยากอวดก็คือ ที่นี่มีห้องแบบ showroom ขนมเค้ก เค้กที่เค้าทำมาใหม่ๆ ทุกวัน พร้อมให้เราซื้อกลับไปทาน หมุนเวียนความหลายหลายตาม seasons ตลอด ไม่น่าเบื่อ ถ้ามีเค้กอะไรที่เราอยากกินจัดๆ แบบต้องถึงรสถึงชาติ ลองมาแวะที่นี่ดูนะ คุณจะกลับไปพร้อมกับความประทับใจ กัดเข้าไปซักคำ...เชื่อเหอะว่าฟินเวอร์ คุ่มค่ากับการแวะมาแน่นอน ราคาขนมเริ่มต้นเบา ๆ ที่ 60 บาท/ชิ้น เท่านั้นเอง

เอาเป็นว่าจบเรื่องของโรงงานเท่านี้ก่อนก็แล้วกัน ใครที่สนใจก็สามารถสอบถามได้จากทางร้านเลยนะครับ เพราะตอนนี้ผมหิวไม่ไหวแล้วครับ ได้กลิ่นหอม ๆ ของ Coconut Pie (65 บาท) ลอยมาเตะจมูก พอกัดแป้งพายเนื้อบางกรอบเข้าไป บอกเลยว่างานดีครับ ไส้ข้างในแน่นมากมีแต่มะพร้าวน้ำหอมแท้ ๆ 100% รสหวานแบบธรรมชาติ นุ่มดีจริง ๆ ถ้าได้กินพร้อม Cappuccino (55 บาท) ร้อน ๆ ในตอนเช้าซักแก้วนะ หึหึสบายใจเลย

ถ้าใครชอบเค้กแนวฟรุตตี้ ๆ ครีมมี่ ๆ ผมแนะนำให้ลองชิม Crepe Cake (95 บาท) ของที่นี่ดูครับ เนื้อครีมที่อยู่ระหว่างชั้นเครปเนื้อนุ่มนั้น เป็นครีมสดแท้ ๆ หอมนุ่มมาก ๆ เลยยิ่งราดด้วยซอสผลไม้รสหวานนิดเปรี้ยวหน่อย ไม่ว่าจะเป็น บลูเบอร์รี สตรอว์เบอร์รี หรือราสเบอร์รี เพิ่มเข้าไปด้วยนะ อื๊ออ หืออออ โอเครอ่ะ! ลงตัวเข้ากันกับ Mug Cappuccino (55 บาท) รสนุ่ม กลิ่นหอมของที่นี่เลย

Opéra Gateau (99 บาท) หวานนุ่มกับเนื้อเค้กอัลมอนด์สปันจ์ ที่ชุ่มไปด้วยคาลัวร์ไซรัป และบัตเตอร์ครีมกาแฟ พร้อมรสชาติที่เข้มข้นของช็อกโกแลตเกรดพรีเมียม ที่ผสานความหอมเข้ากับกาแฟได้แบบลงตัว แค่ลองตักเข้าปากแค่คำเดียวก็ทำเอาผมแทบละลายไปเลย ส่วนเครื่องดื่มที่คิดว่าเข้ากันได้ดีก็ต้องมาแนวเข้ม ๆ อย่าง Espresso Shakerato (85 บาท) เย็นๆ นี่แหละครับ ใช่เลย!

Green Tea Red Bean (95 บาท) อีกหนึ่งตัวที่ผมชอบมาก ไม่แพ้กับ Opéra Gateau ที่กินไปก่อนหน้านี้เลยครับ คำแรกที่สัมผัสผมก็รู้ทันทีว่า เห้ย!นี่มัน….คือเรียลเค้กชาเขียวแบบญี่ปุ่น! กลิ่นหอมที่ฟุ้งอยู่ในปาก รสชาติชาเขียวที่ติดลิ้น บวกกับความหวานของถั่วแดงกวน ความนุ่มของคัสตาร์ดชาเขียว และเครมบรูเล่ชาเขียว มันช่างละมุนละไมจริง ๆ ว่าแล้วก็ยก Bonbon (55 บาท) กาแฟสูตรเฉพาะของที่นี่มากรึ๊บปิดท้าย อื้มมมความบอดี้เข้ม ๆ ของกาแฟ มันผสานเข้ากับนมข้น และกลิ่นชาเขียวในปากได้ลงตัวดีนะ 

ปิดท้ายวันนี้กันด้วยเมนู Buck Eyes (55 บาท) ขนมหวานเคลือบช็อกโกแลตลูกกลม ๆ สอดไส้ด้วยเนยถั่วเข้มข้น หวานโดนใจกินเป็นขนมยามบ่าย คู่กับกาแฟ Espresso Con Panna (55 บาท) เอสเปรสโซ่รสเข้ม ที่เพิ่มความหอมมันของวิปครีมลงไป งานนี้ต่อให้จะเอาอะไรมาแลกก็ไม่ยอม

นอกจากสิ่งที่ผมได้รีวิวไปให้ดูเมื่อซักครู่แล้ว ที่นี่ก็ยังเหลือเค้กอีกที่หลายแบบให้มาลองชิมอยู่นะ หรือใครจะสั่งเครื่องดื่มโซดานำเข้าเย็น ๆ ที่ทางโชว์รูมเค้าสรรหามาให้ทานคู่กับขนมอร่อย ๆ ก็ได้เช่นกันครับ ลองแวะมากันดูนะครับกับ Cake Showroom ของ Praew Factory ผมคิดว่าเพื่อน ๆ น่าจะถูกใจกันแน่ ๆ เลย
